इंफाल। प्रधानमंत्री नरेंद्र मोदी ने शुक्रवार को मणिपुर विश्वविद्यालय परिसर में भारतीय विज्ञान कांग्रेस का उद्घाटन किया। इस तीन दिवसीय सम्मेलन में देशभर से करीब 5,000 प्रतिनिधि हिस्सा ले रहे हैं। खास बात यह है कि 5,000 प्रतिनिधियों में से 2,000 वैज्ञानिक हैं। पीएम ने इस कार्यक्रम में प्रधानमंत्री नरेंद्र मोदी ने प्रो. यशपाल, प्रो. यू. आर. राव. और डॉ. बलदेव राज को याद किया। प्रधानमंत्री ने स्टीफन हॉकिंग को भी श्रद्धांजलि दी। उन्होंने कहा कि स्टीफन दो बार भारत आए और हमें अपना दोस्त माना।